**Συμμετοχή του 4ου Γυμνασίου Κοζάνης σε Πανελλήνια Μαθητική συνάντηση**

Το 4ο Γυμνάσιο Κοζάνης συμμετείχε, την Τετάρτη 9 Απριλίου, στην 7η Πανελλήνια Μαθητική Συνάντηση «Εκπαίδευση και Λαογραφία» που συνδιοργανώθηκε από τη Διεύθυνση Δευτεροβάθμιας Εκπαίδευσης Πέλλας και το Δήμο Πέλλας. Κορίτσια της Γ τάξης χόρεψαν αντιπροσωπευτικούς παραδοσιακούς χορούς της περιοχής μας και εντυπωσίασαν με την άρτια εκτέλεση, τις εντυπωσιακές φορεσιές και την καλή τους διάθεση. Παράλληλα, στο φουαγιέ του Πνευματικού Κέντρου Γιαννιτσών, μαθητές του σχολείου μας μοίρασαν τουριστικούς οδηγούς και διαφημιστικά φυλλάδια με σκοπό την προβολή των τουριστικών αξιοθέατων του νομού. Επίσης, προβλήθηκαν και διατέθηκαν, σε όσους επισκέφτηκαν το περίπτερο του σχολείου μας, προϊόντα τοπικών επιχειρήσεων.

Ευχαριστούμε θερμά:

Το **Δήμο Κοζάνης**, την **Περιφέρεια Δυτικής Μακεδονίας** και την αντιπεριφερειάρχη κα.Πολυτίμη Φαρμάκη και το **Δήμο Βοΐου** για την προσφορά υλικού και την ανάδειξη σημείων τουριστικού ενδιαφέροντος και πολιτιστικών δράσεων. Επιπλέον, ευχαριστούμε το Δήμο Βοΐου χάρη στον οποίο μπορέσαμε να προσφέρουμε ξεχωριστά δωράκια από γούνα στους επισκέπτες μας.

Ιδιαίτερες ευχαριστίες στον «**Πολιτιστικό Σύλλογο Αγίου Αθανασίου Κοζάνης**» και στον «**Πολιτιστικό Λαογραφικό Σύλλογο ¨Η Κόζιανη**¨» που τόσο πρόθυμα φρόντισαν για την άρτια εμφάνιση των μαθητών μας επί σκηνής.

Τέλος, ευχαριστούμε τις επιχειρήσεις για την ευγενική χορηγία των προϊόντων τους:

  

  

